Le fa go ntse jalo, batho ba bangwe ba tshela mo maemong a a sa itumediseng. Ba bangwe ba tswa mo malapeng a a tletseng tshotlo, a mo go one batsadi ba bone ba sa ba bontsheng lorato lwa tlholego. (2 Timotheo 3:1-5) Go ka nna boima mo bathong ba ba goletseng mo maemong ao gore ba lebe Modimo e le Rre yo o lorato yo o kwa legodimong. Ba le bantsi ga ba a tsena sekolo, e leng se se dirang gore ba se ka ba kgona go bala Baebele. Le fa go ntse jalo, megopolo ya ba bangwe e foufaditswe ke dithuto tsa bodumedi jwa maaka kgotsa ba nna mo malapeng, mo setšhabeng kgotsa mo dinageng tse mo go tsone ba sa letlelelwang go rutiwa dithuto tse di boammaaruri tsa Baebele. (2 Bakorintha 4:4) A maemo a batho bao a dira gore ba se ka ba nna le tshono ya go ithuta ka Modimo le go mo rata?